Accident cu vehicule militare pe DN1. Traficul este îngreunat
- Mădălina Sfrijan
- 4 martie 2024, 15:11
Mai multe vehicule militare s-au ciocnit pe DN1, în dreptul localității Băicoi. La această oră, traficul este blocat pe câțiva zeci de kilometri.
Accident în lanț pe DN1, după ce mai multe vehicule militare s-au ciocnit. Tamponarea în lanţ s-a produs în zona localităţii prahovene Băicoi. Conform primelor date, utilitarele se întorceau de la Cincu, acolo unde soldații au participat la un exercițiu. Traficul este îngreunat.
Accident în lanț pe DN1
Cele trei utilitare s-au ciocnit în zona localității Băicoi, județul Prahova. Potrivit primelor date legate de acest caz, militarii de întorceau de la Cincu, județul Brașov, unde au luat parte la un exercițiu. Aceștia se îndreptau spre baza din Constanța.
" La data de 4 martie, în jurul orei 11,30, poliţiştii Serviciului Rutier au fost sesizaţi despre faptul că pe Drumul Naţional 1, în zona localităţii Băicoi, pe sensul de mers Braşov către Bucureşti, ar fi avut loc un accident rutier soldat cu pagube materiale. (...) Din primele verificări a reieşit faptul că impactul a avut loc între 3 vehicule, conduse de 3 bărbaţi cu vârstele de 23, 24 şi 28 de ani. (...) În urma evenimentului rutier nu au rezultat victime", a informat Inspectoratul Judeţean de Poliţie Prahova.
Pagube substanțiale
În urma tamponări un lanț nu au fost înregistrate victime, însă pagubele sunt substanțiale. Cei trei şoferi care conduceau vehiculele militare fost testaţi cu aparatul etilotest, rezultatele fiind negative.
În acest accident au fost implicaţi militari străini, care se deplasau către baza de la Mihail Kogălniceanu. Accidentul în lanț s-ar fi produs pe fondul nepăstrării distanţei regulamentare în mers.
Accident în lanț pe A3
O tamponare în lanț a avut loc, duminică, pe A3, București - Ploiești, în urma căreia traficul a fost restricționat.
Conform Centrul Infotrafic al Inspectoratului General al Poliției Române, evenimentul rutier a avut loc la kilometrul 7, intrarea în municipiul București. În acest accident au fost implicate cinci autoturisme, însă nu au fost înregistrate victime. Traficul rutier a fost restricționat pe prima bandă a sensului de mers către București, iar circulația s-a desfășurat pe benzile 2 și 3.